REGLAMENT INTERNDELEGACIÓ D'ALUMNESESCOLA POLITÈCNICA SUPERIORUNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/796)
  + [Valencià](/va/acuerdo/796)






Selector de idioma

Leer

* [Español](/es/acuerdo/796)
* [Valencià](/va/acuerdo/796)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT INTERNDELEGACIÓ D'ALUMNESESCOLA POLITÈCNICA SUPERIORUNIVERSITAT D'ALACANT[Butlletí Oficial Universitat d'Alacant](/ca/Publicacion)
============================================================================================================================================

Secretaria General

Butlletí Oficial Universitat d'Alacant





REGLAMENT INTERNDELEGACIÓ D'ALUMNESESCOLA POLITÈCNICA SUPERIORUNIVERSITAT D'ALACANT

Data d'aprovació
:   17/01/2008

Data de publicació
:   08/02/2008

Òrgan competent
:   Escola Politècnica Superior

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=796.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/796)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/796)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT INTERNDELEGACIÓ D'ALUMNESESCOLA POLITÈCNICA SUPERIORUNIVERSITAT D'ALACANT&url=https://www.boua.ua.es/va/acuerdo/796)

**Títol:** REGLAMENT INTERNDELEGACIÓ D'ALUMNESESCOLA POLITÈCNICA SUPERIORUNIVERSITAT D'ALACANT

**Secció:** DISPOSICIONS GENERALS

**Òrgan:** Escola Politècnica Superior

**Data d'aprovació:** dijous, 17 de gener de 2008

REGLAMENT INTERN DELEGACIÓ D'ALUMNES ESCOLA POLITÈCNICA SUPERIOR UNIVERSITAT D'ALACANT  
    
 EXPOSICIÓ DE MOTIUS  
    
 L'objectiu principal de l'elaboració d'aquest Reglament de Règim Intern de la Delegació d'Alumnes de l'Escola Politècnica Superior (EPS) és adequar-lo i adaptar-lo al Reglament de Règim Intern de l'EPS, publicat en el BOUA de 3 de maig del 2006, i a l'Estatut de la Universitat d'Alacant, aprovat pel Decret 73/2004, de 7 de maig del Consell de la Generalitat i publicat en el Diari Oficial de la Comunitat Valenciana, de 18 de maig del 2004, així com millorar-ne el funcionament, l'estructura i l'organització interna.  
    
 En aquest sentit, l'article 178 de l'Estatut de la Universitat d'Alacant reconeix la Delegació d'Alumnes com a òrgan col·legiat de representació dels estudiants d'una facultat o escola, i establix que estarà compost, com a mínim, per l'alumnat del claustre universitari i els representants dels claustres de facultat o escola. Així mateix, en l'article 36, apartat 2n, del Reglament Intern de l'Escola Politècnica Superior s'estableix que el Reglament Intern de la Delegació d'Alumnes, que en determinarà les funcions, composició i funcionament, serà aprovat per la Junta d'Escola a proposta de la Delegació d'Alumnes.  
    
 Aquest Reglament Intern s'estructura en vuit títols, tres disposicions addicionals, una disposició transitòria, una disposició derogatòria i una disposició final.  
    
 TÍTOL I: Naturalesa i fins de la Delegació d'Alumnes de l'EPS  
    
 Article 1. Naturalesa  
    
 1. La Delegació d'Alumnes de l'EPS és l'òrgan col·legiat de representació de l'alumnat, expressió de la voluntat lliure dels alumnes i resultat dels processos electorals. El seu funcionament serà democràtic, es regirà per aquest Reglament, pel Reglament de Règim Intern de l'Escola Politècnica Superior, per l'Estatut de la Universitat d'Alacant i la resta de normativa aplicable.  
    
 2. La Delegació d'Alumnes de l'EPS és l'òrgan responsable a què s'encomanen la coordinació de les iniciatives encaminades a defensar i promoure els drets de l'alumnat de l'Escola Politècnica Superior.  
    
 3. La Delegació d'Alumnes de l'EPS té plena autonomia per a complir els seus fins dins de la normativa pròpia de l'Escola Politècnica Superior i de la Universitat d'Alacant, i rebrà els mitjans necessaris per a desenvolupar les seues funcions segons el que s'ha estipulat en el Reglament de Règim Intern de l'Escola Politècnica Superior i en l'Estatut de la Universitat d'Alacant.  
    
    
 Article 2. Fins de la Delegació d'Alumnes  
    
 Són fins de la Delegació d'Alumnes:  
    
 1. Representar tot l'alumnat matriculat en les titulacions adscrites a l'EPS.  
    
 2. Demanar i facilitar la informació a l'alumnat que ho sol·licite sobre les qüestions que l'afecten i que estiguen relacionades amb els drets o els deures que té reconeguts.  
    
 3. Portar a terme qualsevol iniciativa, projecte o actuació que resulte d'interés per a l'alumnat de l'EPS.  
    
 4. Potenciar la participació de l'alumnat del centre en l'activitat universitària per les vies establides en aquest Reglament, el Reglament Intern de l'EPS i l'Estatut de la Universitat d'Alacant.   
    
 5. Promoure la interrelació de l'alumnat amb els altres sectors de la comunitat universitària i representar fidelment els interessos generals dels estudiants davant de la institució acadèmica.  
    
 6. Cooperar i coordinar-se amb el Consell d'Alumnes de la Universitat d'Alacant.  
    
 7. Programar i executar un pla anual de treball.  
    
 8. Qualsevol altre fi que li encomane l'Assemblea General dins del marc normatiu de l'Escola Politècnica Superior i de la Universitat d'Alacant.  
    
 Article 3. Garantia de control i compliment  
    
 La Delegació d'Alumnes de l'EPS establirà l'adequat control i compliment de les seues activitats i els seus fins, com també l'observança i el requeriment de les obligacions pels seus components. És deure d'aquests complir i fer complir les disposicions emanades d'aquest Reglament Intern, com també de qualsevol altra normativa universitària que els afecte.  
    
 Article 4. Àmbit de competència  
    
 La Delegació d'Alumnes de l'EPS exercirà les seues competències en l'àmbit de l'Escola Politècnica Superior de la Universitat d'Alacant i podrà actuar en fòrums i activitats d'àmbit local, autonòmic, nacional o internacional, si ho decideixen els òrgans de representació i govern d'aquest òrgan.  
    
 Article 5. Seu i símbols  
    
 1. La seu i les dependències de la Delegació d'Alumnes seran assignades per l'EPS. La Delegació d'Alumnes establirà un horari d'atenció als alumnes del centre en aquestes dependències que, almenys, es publicarà en la web de l'EPS.  
    
 2. La Delegació d'Alumnes de l'EPS utilitzarà com a distintiu el seu logotip, l'anagrama del rellotge de sol de la imatge corporativa de la web de l'Escola Politècnica Superior, en la data de l'aprovació d'aquest Reglament, i el text, Delegació d'Alumnes, en roig i negre en bilingüe, i Escola Politècnica Superior, en Arial sobre fons blanc. I així mateix podrà utilitzar l'anagrama de la Universitat d'Alacant amb la menció de la Delegació d'Alumnes en bilingüe, segons estableix la normativa d'imatge corporativa de la Universitat.  
    
   
 TÍTOL II Funcionament intern. Òrgans de representació  
    
 Article 6. Funcionament  
    
La Delegació d'Alumnes de l'EPS s'estructura en tres òrgans: l'Assemblea General de la Delegació d'Alumnes, el Delegat d'Alumnes de l'EPS i la Comissió Permanent de la Delegació d'Alumnes.  
    
 Article 7. Duració del mandat  
    
 El Delegat d'Alumnes de l'EPS i la Comissió Permanent de la Delegació d'Alumnes seran elegits per un període de dos anys pels membres de l'Assemblea General i entre aquests mateixos. L'Assemblea General que duga a terme aquest procés d'elecció haurà de convocar-se amb una antelació mínima de trenta dies naturals abans de la fi dels dos anys naturals de mandat. En tot cas, dins dels trenta dies naturals posteriors a la proclamació definitiva dels representants dels estudiants del centre en el Claustre de l'EPS es convocarà una Assemblea General que trie el Delegat d'Alumnes de l'EPS i la Comissió Permanent de la Delegació d'Alumnes.  
    
 CAPÍTOL I. De l'Assemblea General  
    
 Article 8. Naturalesa  
    
 L'Assemblea General és el màxim òrgan de govern de la Delegació d'Alumnes de l'EPS. És autònoma i està integrada per tots els membres de la Delegació d'Alumnes esmentats en aquest Reglament Intern.  
    
 Article 9. Funcions  
    
 1. Elegir el Delegat d'Alumnes de l'EPS i, si escau, els subdelegats, secretari i tresorer de la Delegació d'Alumnes de l'EPS.  
    
 2. Determinar les línies generals d'actuació i el pla anual de treball.   
    
 3. Decidir sobre les mocions de censura que es presenten.  
    
 4. Ratificar els representants del Claustre de l'EPS en l'Assemblea del Consell d'Alumnes de la Universitat d'Alacant, a proposta de la Comissió Permanent de la Delegació d'Alumnes de l'EPS.  
    
 5. Elaborar i proposar el reglament intern de la Delegació d'Alumnes, per a l'aprovació posterior, si escau, per la Junta de l'Escola Politècnica Superior.  
    
 6. Determinar el nombre màxim de membres de la Comissió Permanent de la Delegació d'Alumnes i elegir-los.  
    
 7. Establir el nombre màxim de subdelegats de la Delegació d'Alumnes, que mai no podrà ser superior a dos.  
    
 8. Supervisar i ratificar l'actuació de la Comissió Permanent de la Delegació d'Alumnes de l'EPS.  
    
 9. Elegir els coordinadors d'àrea de titulació.  
    
    
 10. Crear coordinadors d'àrees específiques, i altres comissions de treball establides per a fins específics.  
    
 11. Qualsevol altra funció que li atribuïsca el Reglament Intern de l'Escola Politècnica Superior, l'Estatut de la Universitat i la resta de normatives que els desenvolupen.  
    
    
 CAPÍTOL II. Del Delegat d'Alumnes de l'EPS  
    
 Article 10. El Delegat d'Alumnes  
    
 El Delegat d'Alumnes de l'EPS és el màxim representant estudiantil de l'Escola Politècnica Superior.  
    
 Article 11. Elecció del Delegat d'Alumnes de l'EPS  
    
 1. El Delegat d'Alumnes serà elegit pels membres de l'Assemblea General per mitjà d'elecció directa i entre ells mateixos, igual, lliure i secreta amb el procediment establit en aquest Reglament Intern.  
    
 2. El mandat del Delegat d'Alumnes tindrà lloc una duració de dos anys i podrà ser reelegit.  
    
 3. L'elecció es farà en una sessió convocada a aquest efecte de l'Assemblea General de la Delegació d'Alumnes de l'EPS, que tindrà lloc en període lectiu.  
    
 4. L'aspirant a Delegat d'Alumnes de l'EPS presentarà una candidatura a la qual podrà incorporar els candidats a subdelegat, secretari i tresorer. Aquesta candidatura formarà una llista tancada que es votarà íntegrament. En el cas que la candidatura elegida a Delegat d'Alumnes siga individual, les eleccions a la resta de càrrecs tindran lloc a continuació i d'acord amb el procediment establit en aquest Reglament Intern.  
    
    
 Article 12. Funcions  
    
 Són funcions del Delegat d'Alumnes de l'EPS:  
    
 1. Convocar i presidir tots els òrgans de representació i govern de la Delegació d'Alumnes de l'EPS.  
    
 2. Garantir i assegurar el compliment d'aquest Reglament Intern i de qualsevol altra normativa universitària que afecte els estudiants.  
    
 3. Dirigir l'execució del pla anual de treball.  
    
 4. Representar la Delegació d'Alumnes davant dels poders públics, entitats, corporacions i personalitats de diferent ordre.  
    
 5. Dirigir i supervisar l'actuació de la Comissió Permanent de la Delegació d'Alumnes, col·laborar amb tots els seus membres, i autoritzar amb la seua firma els acords que s'hi adopte.  
    
 6. Informar l'Assemblea General de Delegació d'Alumnes del desenvolupament de les activitats que duga a terme en l'exercici del càrrec i de la Comissió Permanent de la Delegació d'Alumnes.  
    
 7. Qualsevol altra funció que li encomane l'Assemblea General de la Delegació d'Alumnes en el marc de les seues competències.  
    
 8. Establir l'orde de delegació de funcions en cas d'absència, vacant o malaltia entre els subdelegats.  
    
    
 Capítol III. De la Comissió Permanent de la Delegació d'Alumnes  
    
 Article 13. Naturalesa i nomenament  
    
 La Comissió Permanent és un òrgan col·legiat de la Delegació d'Alumnes encarregat de la direcció, coordinació i execució de les atribucions encomanades per l'Assemblea General de la Delegació d'Alumnes. Els seus membres seran nomenats pels membres de l'Assemblea General de la Delegació d'Alumnes i entre ells mateixos.  
    
 Article 14. Composició  
    
 La Comissió Permanent estarà formada per un mínim de cinc membres, entre els quals hi haurà el Delegat d'Alumnes de l'EPS, un màxim de dos subdelegats, el secretari i el tresorer. A més, s'hi podran incorporar vocals, amb un nombre total que determinarà l'Assemblea General de la Delegació d'Alumnes.  
    
 Article 15. Funcions  
    
 Són funcions de la Comissió Permanent:  
    
 1. Coordinar el funcionament de la Delegació d'Alumnes de l'EPS.  
    
 2. Elaborar una proposta de pla anual de treball que haurà d'aprovar, si escau, l'Assemblea General de la Delegació d'Alumnes.  
    
 3. Complir i fer complir els acords de l'Assemblea General de la Delegació d'Alumnes.  
    
 4. Designar els membres del Claustre de l'EPS que representaran a la Delegació d'Alumnes en l'Assemblea del Consell d'Alumnes de la Universitat d'Alacant. L'Assemblea General de la Delegació d'Alumnes de l'EPS, si escau, en corfirmarà l'aprovació.  
    
 5. Designar els alumnes que representaran la Delegació d'Alumnes en les diferents comissions de l'EPS i la UA.  
    
 6. Designar els membres de la Delegació d'Alumnes que la representaran en les diferents associacions sectorials autonòmiques, nacionals i internacionals d'estudiants.  
    
 7. Proposar als òrgans corresponents la provisió dels mitjans materials necessaris per a desenvolupar els fins de la Delegació d'Alumnes de l'EPS.  
    
 8. Supervisar i aprovar la gestió dels coordinadors específics d'àrees i titulació, si n'hi ha.  
    
 9. Crear, si escau, les comissions d'àrea de titulació.  
    
 10. Totes les funcions que li encomane l'Assemblea General de la Delegació d'Alumnes.  
    
 Article 16. Incompatibilitat  
    
 Una mateixa persona només podrà exercir al mateix temps un dels càrrecs de delegat, subdelegat, secretari o tresorer.  
    
 Secció 1a. Dels subdelegats  
    
 Article 17. Naturalesa  
    
 L'Assemblea General elegirà entre els seus membres un màxim de dos subdelegats.  
    
 Article 18. Funcions  
    
 Són funcions dels subdelegats de la Delegació d'Alumnes:  
    
 1. Coordinar amb el Delegat les labors dels membres de la Comissió Permanent de la Delegació.  
    
 2. Substituir al Delegat en l'exercici de les seues funcions quan aquesta delegue en ell o en cas de vacant, absència o malaltia, segons l'orde de delegació que establisca el delegat d'alumnes.  
    
 Secció 2a del secretari  
    
 Article 19. Naturalesa  
    
 1. El secretari serà elegit pels membres de l'Assemblea General de la Delegació d'Alumnes i entre aquests mateixos.  
    
 2. En els supòsits d'absència, qualsevol membre de la Comissió Permanent de la Delegació d'Alumnes o de l'Assemblea General de la Delegació d'Alumnes podrà actuar com a secretari en funcions, a proposta del Delegat d'Alumnes de l'EPS.  
    
 Article 20. Funcions  
    
 Corresponen al secretari les funcions següents:  
    
 1. Donar fe dels actes i acords de l'Assemblea General i Comissió Permanent de la Delegació d'Alumnes, i la resta d'òrgans col·legiats en què actue.  
    
 2. Elaborar i custodiar les actes dels òrgans col·legiats i l'arxiu de la Delegació d'Alumnes.  
    
 3. Expedir els certificats i assegurar la publicitat dels acords i documents que corresponga.  
    
 4. Proveir el que és necessari per al moment de la convocatòria de les diferents eleccions.  
    
 5. Totes les funcions que li assigne o delegue el Delegat d'Alumnes.  
    
    
 Secció 3a. Del tresorer  
    
 Article 21. Naturalesa  
    
 El tresorer serà elegit pels membres de l'Assemblea General de la Delegació d'Alumnes i entre aquests mateixos.  
    
 Article 22. Funcions  
    
 Són funcions del tresorer de la Delegació d'Alumnes de l'EPS:  
    
 1. El tresorer s'encarregarà de portar al dia els comptes, preveure les despeses i de tot el que estiga relacionat amb la tresoreria de la delegació d'Alumnes de l'EPS.  
    
 2. La realització de totes les activitats que siguen necessàries per a aconseguir una eficient administració dels recursos assignats.  
    
 3. Supervisar l'ús de les infraestructures i les despeses internes de la Delegació d'Alumnes de l'EPS.  
    
 Capítol IV. Altres òrgans de la Delegació d'Alumnes de l'EPS  
    
 Secció 1a. Dels coordinadors d'àrea de titulació de la Delegació d'Alumnes de l'EPS  
    
 Article 23. Naturalesa  
    
 Seran coordinadors de titulació els que elegisca l'Assemblea General de la Delegació d'Alumnes entre els seus membres, que poden pertànyer o no a la Comissió Permanent. La seua àrea de competència serà l'específica de la seua titulació o grup de titulacions, per la qual cosa es farà càrrec de tot el que s'hi ha relacionat, llevat que la Comissió Permanent determine una altra cosa. En tot cas, els coordinadors d'àrea de titulació hauran de pertànyer a la respectiva comissió d'àrea de titulació de l'EPS.  
    
    
 Article 24. Funcions  
    
 1. Informar de les gestions que porte a terme qualsevol dels òrgans de la Delegació d'Alumnes.  
    
 2. Aportar i ordenar la documentació tractada en les comissions que depenguen de la seua àrea de gestió per a posar-la a disposició de l'Assemblea General, quan aquesta ho sol·licite.  
    
 3. Proposar a la Comissió Permanent de la Delegació d'Alumnes els representants dels alumnes en les comissions d'àrea de titulació de l'EPS que reunisquen els requisits indicats en el Reglament Intern de l'EPS.  
    
 4. Proposar a la Comissió Permanent de la Delegació d'Alumnes els representants d'alumnes en les comissions de convalidacions de la seua àrea de titulació en l'EPS.  
    
 5. Coordinar la labor dels representants dels alumnes en les diferents comissions de l'EPS, dins de l'àmbit de la seua titulació o grup de titulacions.  
    
    
 Secció 2a. De les comissions de coordinació d'àrea de titulació, coordinadors específics d'àrea i comissions de treball  
    
 Article 25. Comissió de coordinació d'àrea de titulació  
    
 1. La Comissió Permanent de la Delegació d'Alumnes podrà crear una comissió de coordinació per cadascuna de les titulacions o grup de titulacions impartides en l'EPS.  
    
 2. Aquestes comissions, estaran formades per:  
    
 El coordinador de la titulació corresponent, que actuarà com a president.  
 Els representants d'alumnes del Claustre de l'EPS pertanyents a la titulació o grup de titulacions corresponent.  
 Els representants d'alumnes del Claustre de la Universitat pertanyents a la titulació o grup de titulacions corresponent.  
 Els representants dels alumnes dels departaments amb docència en assignatures troncals o obligatòries, o si escau, en continguts formatius comuns de la titulació, o grup de titulacions, i que pertanguen a la titulació o grup de titulacions corresponent.  
 Els representants de cada grup dels cursos de la titulació o grup de titulacions corresponent, elegits per mitjà del procediment establit.  
    
 El coordinador de la titulació corresponent, nomenarà d'entre tots els membres de la comissió de coordinació d'àrea de titulació una persona que farà les labors de secretari.  
    
 La finalitat d'aquesta comissió de coordinació d'àrea de titulació és informar, assessorar i aconsellar el coordinador de la titulació sobre els temes particulars de la titulació o grup de titulacions corresponent.  
    
 Article 26. Els coordinadors específics d'àrea  
    
 1. La Comissió Permanent podrà proposar a l'Assemblea General de la Delegació d'Alumnes la creació dels coordinadors específics d'àrea que puga necessitar. En l'esmentada proposta de creació s'hauran d'especificar, almenys, els objectius de l'àrea específica la coordinador dels quals es proposa i la duració de la seua activitat.   
    
 2. Seran coordinadors específics d'àrea els que elegisca l'Assemblea General de la Delegació d'Alumnes d'entre els seus membres. La seua àrea de competència serà l'específica per a la qual ha sigut nomenat, llevat que la Comissió Permanent determine una altra cosa.  
    
 Article 27. Les comissions de treball  
    
 L'Assemblea General té la facultat de crear, modificar i suprimir les comissions de treball, que regularà aprovant els reglaments necessaris per al seu bon funcionament, que preservarà sempre que aquestes no entren en contradicció amb aquest Reglament ni altres normatives aplicables, i sense perjudici de les funcions atribuïdes als òrgans de la Delegació d'Alumnes. L'acord de creació d'una comissió per l'Assemblea General haurà de determinar-ne, almenys, els objectius, la composició i el caràcter permanent o no.  
    
    
 TÍTOL III Dels membres de la Delegació d'Alumnes de l'EPS. Composició, deures i drets  
    
 Article 28. Composició  
    
 1. La Delegació d'Alumnes estarà composta per:  
    
 Els alumnes elegits per l'alumnat per a formar part del Claustre de la Universitat d'Alacant per la circumscripció de l'Escola Politècnica Superior i entre aquests mateixos. Els alumnes claustrals són membres de la Delegació i en formaran part des del moment que l'òrgan electoral competent n'acredite l'elecció com a claustral, d'acord amb el que estableix la normativa de la Universitat.  
    
 Els alumnes elegits per l'alumnat de l'Escola Politècnica Superior per a formar part del Claustre de l'Escola Politècnica Superior i entre aquests mateixos. Els alumnes claustrals són membres de la Delegació i en formaran part des del moment que l'òrgan electoral competent n'acredite l'elecció com a claustral, d'acord amb el que estableix la normativa de la Universitat.  
    
 Article 29. Cessament dels membres de la Delegació d'Alumnes  
    
 Es perdrà la condició de membre de la Delegació d'Alumnes:  
    
 1. Quan es perda la condició d'estudiant de l'EPS.  
    
 2. Per renúncia expressa de l'interessat.  
    
 3. Quan finalitze el mandat.  
    
 Article 30. Drets  
    
 Són drets de tots els membres de la Delegació d'Alumnes:  
    
 1. Assistir amb veu i vot a l'Assemblea General.  
    
 2. Ser electors i elegibles com a membres dels òrgans de representació i govern en representació de la Delegació d'Alumnes.  
    
 3. L'accés a qualsevol documentació en poder de la Delegació d'Alumnes, per mitjà de petició cursada al secretari de la Delegació d'Alumnes sempre que s'acredite un interès directe i legítim i, en tot cas, respectant la legislació vigent sobre protecció de dades de caràcter personal.  
    
 4. Qualsevol altre dret que els siga conferit per la vigent normativa general universitària i el seu possible desenvolupament.  
    
 Article 31. Deures  
    
 Són deures dels membres de la Delegació d'Alumnes:  
    
 1. Participar activament en totes les activitats i tasques de la Delegació d'Alumnes d'acord amb les funcions que tinguen encomanades.  
    
 2. Assistir i participar en les assemblees generals.  
    
 3. Acatar i respectar els acords i les decisions que adopte la Delegació d'Alumnes.  
    
 4. Informar l'alumnat puntualment de tots els assumptes que els incumbisquen o siguen d'interès.  
    
 5. Participar en les diferents comissions de treball a què pertanga.  
    
 6. Contribuir a millorar la coordinació i col·laboració entre les diferents delegacions d'alumnes de centre i amb el Consell d'Alumnes.  
    
 7. Aquells altres que els atribuïsca l'Estatut de la Universitat d'Alacant o les seues normes de desplegament.  
    
 TÍTOL IV Del règim de les sessions  
    
 Article 32. Convocatòries  
    
 1. La convocatòria de l'Assemblea de la Delegació d'Alumnes i de la Comissió Permanent correspondrà al Delegat d'Alumnes de l'EPS, per mitjà del secretari, i haurà de notificar-se assegurant-ne la recepció pels seus membres amb una antelació mínima de quaranta-vuit hores, llevat dels casos d'urgència. La notificació podrà fer-se per mitjans electrònics, llevat que el membre de l'òrgan col·legiat comunique al secretari de la Delegació d'Alumnes un altre lloc o forma de notificació.  
    
 2. La convocatòria haurà de contenir l'orde del dia de la sessió. La informació sobre els assumptes que siguen objecte d'aquesta estarà a disposició dels membres en el mateix termini.  
    
 3. L'orde del dia serà fixat, tenint en compte, si escau, les peticions dels altres membres formulades amb prou antelació. El Delegat d'Alumnes inclourà obligatòriament en l'orde del dia els assumptes que li hagen sigut presentats per escrit, amb prou antelació a la convocatòria, per un mínim del deu per cent dels membres de l'Assemblea General o de la Comissió Permanent.  
    
 4. El Delegat, quan ho requerisquen els assumptes que es tractaran, podrà invitar persones no pertanyents a l'òrgan a participar-hi amb veu i sense vot.  
    
 Article 33. Sessions  
    
 1. L'Assemblea de la Delegació i la Comissió Permanent de la Delegació d'Alumnes es consideraran vàlidament constituïdes quan assistisquen a la sessió la meitat més un dels seus membres en primera convocatòria o un terçen segona convocatòria, mitja hora després.  
    
 2. En tot cas, per a la vàlida constitució de l'òrgan caldrà la presència del Delegat d'Alumnes i del secretari o, si escau, dels que els substituïsquen.  
    
 3. El règim de sessions és aplicable tant a l'Assemblea General com a la Comissió Permanent o a qualsevol altra comissió creada per la Delegació d'Alumnes.  
    
 4. L'Assemblea General es reunirà, amb caràcter ordinari, en període lectiu, almenys una vegada a l'any i en sessió extraordinària quan siga convocada pel Delegat d'Alumnes a iniciativa pròpia, i sempre que ho sol·licite almenys el 20 % dels membres de l'Assemblea General.  
    
 5. La Comissió Permanent de la Delegació d'Alumnes es reunirà, amb caràcter ordinari, en període lectiu, almenys una vegada al quadrimestre i en sessió extraordinària sempre que siga convocada pel Delegat d'Alumnes, a iniciativa pròpia o quan ho sol·liciten almenys les tres quartes parts dels membres de la Comissió Permanent.  
    
    
 Article 34. Acords  
    
 1. Llevat dels casos en què l'Estatut de la Universitat, el Reglament Intern de l'EPS o aquest Reglament prevegen una altra majoria, els acords seran adoptats per la majoria simple dels assistents a la sessió. El vot del president serà diriment en cas d'empat.  
    
 2. Excepte previsió expressa en contra de l'Estatut de la Universitat, el Reglament Intern de l'EPS o aquest Reglament, les referències al règim d'acords es computaran tenint en compte el nombre de membres que en cada moment componguen l'òrgan.  
    
 3. No podrà ser objecte de deliberació o acord cap assumpte que no figure en l'orde del dia de la sessió, llevat que estiguen presents tots els membres de l'òrgan col·legiat i siga declarada la urgència de l'assumpte pel vot favorable de la majoria absoluta.  
    
 4. Les votacions es faran a mà alçada. No obstant això, la votació serà secreta quan es tracte d'elecció de persones o quan ho sol·liciten almenys una cinquena part dels assistents.  
    
 5. Els membres de la Delegació d'Alumnes podran fer constar en l'acta de la sessió el seu vot contrari a l'acord adoptat, la seua abstenció o el sentit del seu vot favorable, i els motius que el justifiquen. Podran així mateix sol·licitar la transcripció integra de la seua intervenció o proposta, sempre que s'aporte en l'acte o en el termini que assenyale el president de l'òrgan el text que s'hi corresponga fidelment, que es farà constar en l'acta o amb una còpia adjunta.  
    
    
 Article 35. Convocatòria i actes  
    
 1. El secretari convocarà les sessions per orde del president, les notificarà als seus components, rebrà les actes de comunicació i prepararà el despatx dels assumptes.  
    
 2. De cada sessió s'estendrà acta, que contindrà, com a mínim, la relació d'assistents, l'orde del dia de la reunió, les circumstàncies del lloc i temps en què ha tingut lloc, els punts principals de les deliberacions i el contingut dels acords adoptats.  
    
 3. Les actes seran firmades pel secretari amb el vistiplau del president i s'aprovaran en la mateixa sessió, si és que està previst en l'orde del dia, o en la següent.  
    
 4. El secretari podrà expedir certificació dels acords adoptats sense perjudici de la ulterior aprovació de l'acta, i hi farà constar expressament aquesta circumstància.  
    
    
 Article 36. Delegacions de vot  
    
 1. Llevat dels casos expressament previstos en aquesta norma o una altra de superior, qualsevol membre d'un òrgan col·legiat podrà delegar el seu dret en un altre membre d'aquest.  
    
 2. La delegació haurà de constar per escrit i notificar-se al president de l'òrgan en el moment de la constitució de la sessió.  
    
 3. A l'efecte d'establir el quòrum per a la vàlida constitució de l'òrgan i de les majories per a l'adopció d'acords, es considerarà present el membre que hi haja exercit la delegació, i s'atorgarà eficàcia al vot que emeta per aquest, si escau, el membre delegat.  
    
 Article 37. Fi de la via administrativa  
    
 Les resolucions i acords de la Delegació d'Alumnes són susceptibles de recurs d'alçada davant del rector.  
    
 Article 38. Delegat d'Alumnes  
    
 El Delegat d'Alumnes de l'EPS tindrà com a funció pròpia assegurar el compliment d'aquest Reglament, dels acords que es produïsquen en les sessions dels òrgans de la Delegació d'Alumnes i de qualsevol normativa aplicable que afecte els estudiants.  
    
 TÍTOL V. Dels processos electorals  
    
 Article 39. Mesa electoral  
    
 1. La Mesa electoral s'encarregarà de vetlar per la legalitat dels processos electorals de la Delegació d'Alumnes.  
    
 2. Estarà formada per tres membres de l'òrgan corresponent, elegits per sorteig. No en podran ser membres aquells que hi concórreguen com a electors.  
    
 3. El sorteig i la constitució de la mesa electoral es duran a terme el mateix dia previst per a la votació i abans que aquesta s'inicie.  
    
 4. Una vegada constituïda la mesa electoral es rebran les candidatures dels processos electorals. Una vegada tancat el termini de recepció de candidatures s'iniciarà la votació per crida, que serà secreta. No s'admetrà en aquest procés la delegació de vot.  
    
    
 5. Una vegada acabada la votació, la mesa electoral farà immediatament i en sessió pública l'escrutini, i s'alçarà acta dels seus resultats. L'acta haurà de ser firmada per tots els membres de la mesa i custiodada en l'arxiu de la Delegació d'Alumnes.  
    
 6. Resultarà elegida la candidatura que obtinga, en primera votació, més de la meitat dels vots vàlidament emesos pels membres de l'òrgan de la Delegació d'Alumnes. En cas que cap dels candidats no obtinga la majoria, es farà una segona votació i resultarà elegit el candidat que obtinga més nombre de vots. Si, una vegada celebrada la segona votació, hi haguera empat, s'obrirà un nou procés electoral complet. En el supòsit que s'hi presente una sola candidatura, únicament se celebrarà la primera volta.  
    
    
 TÍTOL VI. De la moció de censura  
    
 Secció 1a. Disposicions generals  
    
 Article 40. Iniciativa  
    
 1. L'Assemblea General pot exigir la responsabilitat al Delegat d'Alumnes o a qualsevol membre de la Comissió Permanent per mitjà de moció de censura presentada per escrit al Delegat d'Alumnes.  
    
 2. En cas de presentar-se contra el Delegat d'Alumnes, aquesta afectaria tots els membres de la Comissió Permanent. Els seus membres continuaran exercint les funcions que preveu aquest Reglament mentre es tramita la moció de censura.  
    
 3. El Delegat d'Alumnes convocarà, en un termini màxim de 15 dies naturals des de la seua presentació, una Assemblea General extraordinària, l'únic punt de l'orde del dia de la qual serà debatre la moció de censura presentada.  
    
 Article 41. Límits temporals  
    
 1. La moció de censura no podrà proposar-se fins que no transcórreguen quatre mesos des del nomenament del càrrec contra el qual es presenta.  
    
 2. El rebuig de la moció de censura implicarà la impossibilitat de presentar-ne una altra fins que no transcórreguen sis mesos des de la presentació de la moció de censura rebutjada.  
    
 Secció 2a. Del procediment  
    
 Article 42. Consideracions generals  
    
 1. La moció de censura haurà de tenir, almenys, el suport del vint-i-cinc per cent dels membres de l'Assemblea General.  
    
 2. La votació de la moció de censura proposada no podrà tenir lloc abans dels deu dies ni més tard dels quinze lectius següents a la data de la presentació.  
    
 3. La moció de censura requerirà per a la seua aprovació el vot favorable d'almenys dos terços dels membres de l'Assemblea General de la Delegació d'Alumnes.  
    
 4. L'aprovació de la moció de censura comportarà la revocació del Delegat d'Alumnes o del membre de la Comissió Permanent corresponent, depenent de contra qui s'haja presentat.  
    
 5. La sessió de l'Assemblea General en què es duga a terme la votació de la moció de censura serà convocada pel Delegat i presidida per una mesa electoral que se sortejarà una vegada s'haurà  constituït la sessió, segons el que disposa l'article 39, apartat 2. Una vegada escoltades les diferents parts, la mesa determinarà els temps d'intervenció assignats a cadascuna. En cap cas podrà formar part de la mesa electoral cap de les persones que presente la moció de censura o contra les quals vaja dirigida.  
    
 6. La mesa electoral llegirà la moció de censura i, a continuació, el Delegat o membre sobre el qual es presente la moció de censura disposarà del temps que li haja sigut assignat per a rebatre-la.  
    
 7. A continuació els proponents podran fer ús de la paraula durant el temps que assigne la mesa a aquest efecte.  
    
 8. La votació, que serà secreta, es farà per crida. No s'admetrà en aquest procés la delegació de vot.  
    
 9. Una vegada acabada la votació, la mesa electoral farà immediatament i en sessió pública l'escrutini, i alçarà acta dels seus resultats. L'acta haurà de ser firmada per tots els membres de la mesa i custiodada en l'arxiu de la Delegació d'Alumnes.  
    
 10. En els supòsits de moció de censura al Delegat d'Alumnes, el president de la mesa electoral de l'Assemblea General comunicarà aquesta decisió en el termini de tres dies lectius següents, al de l'aprovació de la moció, al director de l'Escola Politècnica als efectes oportuns.  
    
 TÍTOL VII Del règim econòmic  
    
 Article 43. Pressupost de la Delegació d'Alumnes de l'EPS  
    
 La Delegació d'Alumnes de l'Escola Politècnica Superior disposa dels següents mitjans:  
    
 1. La quantitat que li assigne el pressupost de l'Escola Politècnica Superior aprovat per la Junta d'Escola.  
    
 2. Els que corresponguen a les activitats i serveis realitzats als alumnes de l'EPS.  
    
 3. Al pressupost de la Delegació d'Alumnes podran incorporar-se altres donacions o aportacions d'administracions públiques i d'institucions privades, d'acord amb el procediment que marque la normativa aplicable.  
    
 Article 44. Control de despeses  
    
 1. El tresorer presentarà cada any a la Comissió Permanent l'estat d'execució del pressupost de la Delegació d'Alumnes.  
    
 2. Les despeses seran proposades davant de l'administració del centre. Caldrà el registre de firmes del Delegat d'Alumnes i del tresorer i d'acord amb la normativa vigent en cada moment.  
    
 3. En el primer trimestre de cada any, el Delegat d'Alumnes remetrà al director de l'EPS un informe sobre l'execució del pressupost de la Delegació d'Alumnes de l'exercici anterior.  
    
 TÍTOL VIII De la reforma del reglament  
    
 Article 45. Iniciativa per a la reforma  
    
 1. Aquest Reglament Intern podrà ser reformat, totalment o parcialment, a iniciativa de:  
    
 a. El Delegat d'Alumnes de l'EPS.  
    
 b. Una quarta part dels membres de l'Assemblea General.  
    
 2. La proposta de reforma es remetrà al secretari, que la traslladarà a la Comissió Permanent per a la seua tramitació. Aquesta haurà d'anar acompanyada del text articulat i de l'argumentació en què es fonamente.  
    
 3. Una vegada rebuda la proposta de la reforma, la Comissió Permanent la remetrà als membres de l'Assemblea General, i acordarà un termini no inferior a deu dies lectius ni superior a trenta perquè aquests proposen les esmenes que estimen pertinents.  
    
 4. Les esmenes, degudament classificades per la Comissió Permanent, es remetran de nou als membres de l'Assemblea General juntament amb la convocatòria d'aquesta. Des de la data de presentació de la proposta de reforma fins a la de la convocatòria de l'Assemblea General no podrà transcórrer un termini superior a seixanta dies lectius.  
    
 Article 46. Aprovació  
    
 1. L'aprovació de la proposta de reforma del Reglament per l'Assemblea General requerirà el vot favorable de la majoria absoluta dels membres presents de l'Assemblea General, sempre que el nombre dels membres presents siga igual o superior a la meitat de membres d'aquest òrgan col·legiat. A aquest efecte s'admet la delegació de vot, i es considerarà present el membre que haja exercit la delegació.  
    
    
 2. Quan la proposta de modificació tinga com a objecte adequar el Reglament a disposicions legals promulgades després de l'entrada en vigor d'aquell, per a aprovar-la serà suficient el vot favorable de la majoria dels presents.  
    
 3. Llevat de les propostes previstes en l'apartat anterior, no podrà presentar-se cap altra proposta de modificació del Reglament fins que no transcórreguen sis mesos des de l'entrada en vigor.  
    
 4. Les modificacions del Reglament Intern aprovades per l'Assemblea General seran sotmeses a la Junta de l'Escola de Politècnica Superior per a, si escau, aprovar-les definitivament.  
    
 DISPOSICIONS ADDICIONALS  
    
 PRIMERA  
    
 Pel que fa a òrgans de la Delegació d'Alumnes, en els aspectes no previstos en aquest Reglament, es procedirà segons el que disposa el Reglament Intern de l'EPS i en l'Estatut de la Universitat d'Alacant.  
    
 SEGONA  
    
 Els actes aplicatius i interpretatius d'aquest Reglament corresponen a l'Assemblea General o òrgan en qui delegue.  
    
 TERCERA  
    
 Totes les denominacions contingudes en aquest Reglament de Règim Intern d'òrgans representació, càrrecs i membres de la comunitat universitària, com també qualsevol altra denominació que s'efectuen en gènere masculí s'entendran realitzades i s'utilitzaran indistintament en gènere masculí o femení, segons el sexe del titular que els exercisca o de la persona a qui faça referència.  
    
    
    
    
    
    
    
 DISPOSICIONS TRANSITÒRIES  
    
 PRIMERA  
    
 Els actuals membres de l'Assemblea General mantindran els càrrecs actuals, llevat que una posterior Assemblea General i d'acord amb el que estableix aquest Reglament Intern determine el contrari.  
    
    
 DISPOSICIÓ DEROGATÒRIA ÚNICA  
    
 Queda derogat l'anterior Reglament de Règim Intern de la Delegació d'Alumnes de l'Escola Politècnica Superior de la Universitat d'Alacant i les normes de la Delegació d'Alumnes que s'oposen a aquesta normativa.  
    
 DISPOSICIÓ FINAL  
    
 Aquest Reglament Intern, una vegada aprovat per la Junta de l'Escola Politècnica Superior, entrarà en vigor l'endemà de la publicació en el BOUA.  
    
 Alacant, 17 de enero de 2008.  
    
    
 DIRECTOR DE LA EPS  
 Fernando Llopis Pascual





[Carretera Sant Vicent del Raspeig s/n  
03869 Sant Vicent del Raspeig - Alacant  
 Tel. 29 373 4564 - Fax 35 982 3092](https://www.google.es/maps/@00.607178,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12700&trk=tyah&trkInfo=tarId%4K6915120983591%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)